ტეილორ სვიფტის ჯილდოები და ნომინაციები
ამერიკელ მომღერალს ტეილორ სვიფტს მთელი თავისი კარიერის განმავლობაში მრავალი ჯილდო და ნომინაცია აქვს მიღებული. სვიფტმა 2005 წელს ხელი მოაწერა სარეკორდო გარიგებას Big Machine Records-თან და 2006 წელს გამოუშვა მისი სადებიუტო სტუდიური ალბომი,  რომელიც ნომინირებული იყო ქანთრი მუსიკის აკადემიის ჯილდოზე. 50-ე გრემის დაჯილდოებაზე, მან მიიღო საუკეთესო ახალი შემსრულებელი ნომინაცია. მან 2008 წელს მეორე სტუდიურ ალბომი Fearless გამოუშვა. მან MTV-ის მუსიკალური ვიდეოების დაჯილდოებაზე მოიგო ქალის საუკეთესო ვიდეოს ჯილდო მიიღო სინგლისთვის "You Belong with Me". მოგვიანებით სვიფტი ნომინირებული იყო რვა კატეგორიაში გრემის 52-ე დაჯილდოებაზე და მოიგო ოთხი მათგანი, მათ შორის წლის ალბომის ჯილდო. 20 წლის ასაკში იგი გახდა ამ ჯილდოს ყველაზე ახალგაზრდა მფლობელი. Fearless გახდა პირველი ალბომი, რომელმაც მოიპოვა American Music Country Award, Country Music Association, Country Academy Award და Grammy Award წლის ალბომისთვის. ასევე Fearless არის ყველაზე მეტი ჯილდოს მქონე ალბომი ქანთრი მუსიკის ისტორიაში. სვიფტმა მოიგო ამერიკული მუსიკის ჯილდო წლის არტისტისთვის 2009 წელს. მისი მესამე სტუდიური ალბომი Speak Now გამოვიდა 2010 წელს, რომელმაც მოიგო ფავორიტი ქანთრი ალბომის ჯილდო ამერიკული მუსიკის დაჯილდოებაზე 2011 წელს, მისმა სინგლმა "Mean" მოიგო ორი გრემის ჯილდო. 2011 წლის ბოლოს სვიფტმა ორი სიმღერა ჩაწერა შიმშილის თამაშების საუნდტრეკის ალბომში, მათ შორის "Safe & Sound", რომელსაც მიენიჭა გრემის ჯილდო ვიზუალური მედიისთვის დაწერილი საუკეთესო სიმღერისთვის. მისი მეოთხე სტუდიური ალბომი Red (2012) იყო ნომინირებული Juno Award-სა და გრემის ჯილდოზე წლის ალბომისთვის. ამ წელს სვიფტმა წლის არტისტის ჯილდო მოიგო ბილბორდის დაჯილდოებაზე 2014 წელს, სვიფტმა მეორედ მოიგო Billboard of the Year Woman (პირველად 2011 წელს). 2015 წელს IFPI-ს მას გადაეცა გლობალური ჩამწერი შემსრულებლის ჯილდო. სვიფტმა მოიგო MTV-ს მუსიკალური ვიდეოს დაჯილდოების თერთმეტი ჯილდო მათ შორის წლის ვიდეოს ნომინაციაში ორჯერ. 64-ე BMI პოპის დაჯილდოებისას, სვიფტს მიენიჭა ტეილორ სვიფტის ჯილდო და გახდა მეორე არტისტი მაიკლ ჯექსონის შემდეგ, რომელსაც მიენიჭა თავისი სახელის ჯილდო. 2018 წელს ამერიკული მუსიკის დაჯილდოებაზე სვიფტმა მოიგო წლის არტისტის, ფავორიტი პოპ / როკ ქალი მომღერლის, ფავორიტი პოპ / როკ ალბომის (Reputation) და ფავორიტი ტურის ჯილდო. 2019 წლის ცერემონიაზე მას გადაეცა ათწლეულის არტისტის ჯილდო. მომდევნო წელს, მან მოიგო სამი ჯილდო, მათ შორის წლის არტისტისა, რითაც განავითარა თავისი რეკორდი დაჯილდოების ისტორიაში ამ კატეგორიაში ყველაზე მეტი მოგებისა (6). 32 გამარჯვებით, ის ყველაზე მეტი ჯიდლოს მქონე არტისტია AMAs-ის ისტორიაში. ის ასევე ყველაზე მეტი ჯილდოს მქონე ქალი არტისტია ბილბორდის მუსიკალური დაჯილდოების ისტორიაში (23) და Teen Choice Awards-ის ისტორიაში ყველაზე მეტი ჯილდოს მქონე სოლო არტისტი. 2019 წლის MTV Video Music Awards-ზე სიფტმა მიიღო 12 ნომინაცია საიდანაც გაიმარჯვა 3-ში, მათ შორის მიიღო წლის ვიდეოს ჯილდო. მან მიიღო Billboard–სგან ათწლეულის ქალი არტისტის ჯილდო 2019 წლის დეკემბერში. მისმა მერვე სტუდიურმა ალბომნა, folklore მოიგო წლის ალბომის ჯილდო 63-ე გრემის დაჯილდოებზე, რითაც სვიფტი გახდა პირველი ქალი არტისტი, რომელსაც ამ კატეგორიაში 3 ჯილდო ჰქონდა (მთლიანობაში მეოთხე არტისტი). მას მიენიჭა BRITGlobal Icon ჯილდო 2021 წელს. სვიფტს აქვს 35 გინესის მსოფლიო რეკორდი დამყარებული.